Összefüggő iskolai gyakorlat – Gyógytestnevelés hospitálás szabályzata

Az „Gyógytestnevelés hospitálás iskolai gyakorlat” a 9. szemeszterben kerül teljesítésre.

Célja a tapasztalatszerzés a gyógytestnevelő tanári munkáról, az elméleti ismeretek gyakorlati alkalmazásának megfigyelése a vezetőtanár által megtartott órákon az oktatási-nevelési folyamaton keresztül.

A gyógytestnevelés hospitálás gyakorlat további céljai, a diagnózisok mozgásanyagának megismerése az óratervezés, óravezetés módszereinek megtapasztalása.

A tanárjelöltek a **Gyógytestnevelés** hospitálás iskolai gyakorlatot a szakvezetés által kijelölt budapesti iskolákban, csoportosan teljesítik. A gyakorlat a 9. félévben a szorgalmi időszak végéig tart.

Az aláírás megszerzésének feltétele: a gyakorlatokon való aktív részvétel, hospitálási jegyzőkönyv - a gyakorlatvezető tanár által előírt módon - készítése és a hospitálási füzet rendszeres vezetése.

A hospitálás teljesítése a Testnevelés tanítási gyakorlat II. érdemjegybe számít be.